text: En la place c'on claime Arainne, 
   Fu le jour, defors les palis, 
   Mains riches chevaus poursaillis ; 
   Car tout errant après mengier 
   Alerent au tablel lancier 
   Trestout li chevalier nouvel. 
   Prince, baron et damoisel 
   I alerent esbanoier.
   PageV02P267
   Chascuns pour son cors avancier 
   I aloit. Que sage faisoient, 
   Et encore demain feroient 
   Que sage, cil qui entremetre 
   Se vorroient, et paine metre 
   D'avancier aus et Ior honnour, 
   Pour ataindre non de valour ! 
  